**Közterület-használati engedély**

Szöllősi Szilvia Városrendészeti csoportvezető (ügyintéző)

+36 (57) 505-752

Déryné utca 1. Közterület-felügyelet

**Az ügytípus megnevezése:** Közterület-használati engedély

A közterületek rendeltetéstől eltérő használatára vonatkozó helyi szabályokat a Jászberény Városi Önkormányzat Képviselő-testületének 2/2019. (III. 14. ) önkormányzati rendelete tartalmazza – a rendelet **itt** érhető el.

2019. április 1. napjától a közterület-használat engedélyezése hatósági engedélyezési eljárás keretében történik, melyhez kapcsolódóan az ügyfeleket érintően, az alábbi változások lépnek életbe:

* A közterület-használati engedély iránti kérelem önkormányzati hatósági ügyként kerül elbírálásra az általános közigazgatási rendtartásról szóló törvény előírásai alapján.
* A közterület-használati engedély iránti kérelmet a tevékenység megkezdése előtt legalább 8 nappal korábban kell benyújtani a Közterület-felügyelethez, kizárólag a rendelet szerinti formanyomtatványon.
* A formanyomtatványt **írásba**n (postai úton: 5100 Jászberény, Lehel vezér tér 18; személyes leadás esetén: 5100 Jászberény, Déryné u. 1.), valamint **elektronikus úton** (kozterulet@jaszbereny.hu) is be lehet nyújtani.
* Az új kérelem nyomtatvány, mely a fenti önkormányzati rendelet mellékelete, **itt** érhető el.

Felhívjuk a figyelmét, hogy a kérelem – hosszabbítás esetén is - hiánytalanul kitöltendő, és ahhoz az abban jelzett valamennyi melléklet csatolandó!

* A hatósági eljárás az illetékről szóló 1990. évi XCIII. törvény alapján **illetékköteles,** melynek összege **3000,-Ft** (általános tételű eljárási illeték).

Az eljárási illetéket

a) az eljárás megindításakor az eljárást kezdeményező iraton illetékbélyeggel, vagy

b) átutalással, az átutalás közleményrovatában az ügyfél neve, lakcíme vagy székhelye, valamint a bb) alpont esetén az ügyszám feltüntetésével

ba) az eljárás kezdeményezését megelőzően vagy

bb) az eljáró hatóság felhívására

kell megfizetni.

Átutalás esetén a fizetési kötelezettség Jászberény Városi Önkormányzat 10300002-10697900-49020313 számú eljárási illeték számla alszámlájára teljesíthető.

* A közterület-használati engedélyt a polgármester adja ki, a döntés-előkészítő feladatokat a Jászberényi Polgármesteri Hivatal Városüzemeltetési Iroda Közterület-felügyelete (5100 Jászberény, Déryné u. 1.; telefon: 57/505-752) látja el.
* Felhívjuk a figyelmét, hogy a jogellenes közterület-használattal – azaz az engedély nélküli vagy az engedélytől eltérő módon történő, valamint a nem engedélyezhető célra történő használattal - szemben közigazgatási bírság is kiszabható.